Editha Piaf
Editha Piaf Res apud Vicidata repertae: Nativitas: 19 Decembris 1915; Lutetia Obitus: 10 Octobris 1963; Grassa Patria: Francia Nomen nativum: Édith Giovanna Gassion Familia Genitores: Louis Gassion; Line Marsa Coniunx: Jacques Pills, Theophanis Lamboukas Proles: Marcelle Dupont Memoria Sepultura: Coemeterium Père Lachaise, Grave of Gassion-Piaf Non, rien de rien Non, je ne regrette rien Ni le bien qu'on m'a fait, ni le mal Tout ça m'est bien égal (Editha Piaf) Editha Ioanna Gassion, appellata Editha Piaf (nata Lutetiae die 19 Decembris 1915; mortua Grassae die 11 Octobris 1963), fuit cantrix, compositor carminum et actrix in pelliculis Francica, quae late habetur maxima Franciae cantrix popularis et una ex stellis culturae Francicae latissime notis. Musica Piafiana saepe erat autobiographica, suam vitam penitus exprimens, cui ballatae amoris, desiderii, damni, doloris fuerunt modus proprius. Inter eius cantica populo gratissima sunt "La Vie en rose" ('Vita rosea', 1946), "Non, je ne regrette rien" ('Non, paenitet me nihil', 1960), "Hymne à l'amour" ('Hymnus Amoris' 1949), "Milord" ('Mi domine', 1959), "La Foule" ('Turba', 1957), "l'Accordéoniste" ('Accordionista', 1955), "Padam... Padam..." (1951). Piaf anno 1963 mortua et corpore in coemeterio Patris Chaizii sepulto, nonnullae biographiae et pelliculae eius vitam investigant, inter quas La Vie en rose (2007), quae Praemium Academiae accepit. Piaf una ex celeberrimis saeculi vicensimi actoribus facta est.